open-index/open-wikipedia-markdown huggingface dataset:
Црква „Св. Спас Горни“ - Вевчани

**Вознесение Христово** (повеќе позната како **Свети Спас Горни**) — манастирска црква во селото Вевчани.

Вевчанци, Свети Спас го почитуваат како сопствен заштитник и често го спомнуваат во молитвите.

## Местоположба

Црквата се наоѓа западно од Вевчани, на надморска височина од 1.300 метри, на планината Јабланица. Тој е изграден во карпи што е одлика за целиот терен околу него. Источно од него има една голема карпа, надвисната над самиот пат.

## Историја

За овој манастир забележал и Нушиќ во 1892 година. Судејќи според иконите, манастирот може да се датира од втората половина на XIX век.

## Архитектура
### Иконостас

Престолната икона Вознесение Христово е изработена од Крсто Николов од Лазарополе, во декември 1894 година. Иконите на светите апостоли се изработени од Дичо Зограф, без да биде наведена годината. Може да се претпостави дека тоа е 1876 година, кога Дичо ги работел иконите за црквата Св. Никола. Но, најстарата престолна икона е иконата „Св. Никола Чудотворец“, насликана и подарена во 1858 година. Тоа упатува на одредена старост на манастирот, што не мора да значи дека тој пред тоа не постоел.

## Поврзано
* Струшко архијерејско намесништво
* Вевчанска парохија
* Вевчани

## Наводи

## Надворешни врски

Категорија:Вевчани
Вевчани
Категорија:Дела на Дебарската школа
Гарбиње Мугуруса

**Гарбиње Мугуруса Бланко** (, р. , ) — венецуелско-шпанска професионална тенисерка која ја претставува Шпанија на тениските натпревари. На 23 мај 2016 година, според ВТА, рангирана е на 4 место во поединечна и 29 место во парови.

Мугуруса е победничка на Ролан Гарос 2016 во поединечна конкуренција. Освоила еден ВТА туринир, а била и финалистка на Вимблдон 2015.

## Животопис
Мугуруса е родена во Каракас, Венецуела во 1993 година од татко Баск, Хосе Антонио Мугуруса, и мајка Венецуелка, Скарлет Бланко. Има двајца браќа. Има двојно државјанство, шпанско и венецуелско. Почнала да игра тенис на тригодишна возраст и после преселбата во Шпанија во 1999 година, тренира во тениската академија Бругера, близу Барселона.

## Наводи

Категорија:Прваци на Ролан Гарос
Категорија:Шпански тенисери
Категорија:Баскиски спортисти
Категорија:Живи луѓе
Леополд I (војвода на Австрија)

**Леополд I Победоносецот** (, роден во  во  - починал на  во ) — владетел од Хабсбуршката династија како војвода на Австрија и Штаерска (1308-1326) заедно со својот брат Фридрих Убавиот.

## Рани години
Леополд бил третиот син на римско-германскиот крал Албрехт I († 1308) од Хабсбуршката династија и Елизабета Тиролска.

Негови браќа биле Рудолф, крал на Бохемија, Фридрих Убавиот, војводите на Австрија Албрехт II, Отон IV и Хајнрих.

## Управување

По смртта на неговите родители Леополд I станал глава на Хабсбуршката династија. Тој управувал со Горна Австрија и помагал на својот брат Фридрих Убавиот во безуспешниот избор за германски крал против Лудвиг од Баварија. Поради својот неуспех, Леополд и неговиот брат не го прифатиле изборот на Лудвиг IV за цар, па земјата била внесена во граѓанска војна. На 9 ноември 1313 година Фридрих бил поразен од Лудвиг кај Гамелсдорф и во 1314 година додека на 15 ноември 1315 година бил поразен и самиот Лудвиг I во битката против Швајцарците. Овиј конфликт дополнително ја намалила силата на Хабсбурговците. По поразот, на 28 септември 1322 година, Леополд се залагал интензивно за ослободување на својот брат кој бил заробен од Лудвиг IV. Тој влегол во преговори со Лудвиг, предавајќи му ја царската регалија.

## Семејство

Во 1315 година Леополд се оженил за Катарина Савојска. Тие имале две деца:
* Агнес
* Катарина

## Наводи

Категорија:Војводи од Австрија
Категорија:Војводи на Штаерска
Категорија:Хабсбурговци
Фридрих Убавиот

**Фридрих Убавиот** (, роден во  во  - починал на  во ) — владетел од Хабсбуршката династија како крал на Германија (1314—1330), војвода на Австрија и Штаерска (1308-1330) како Фридрих III.

## Рани години
Фридрих бил син на римско-германскиот крал Албрехт I († 1308) од Хабсбуршката династија и Елизабета Тиролска.

Негови браќа биле Рудолф, крал на Бохемија, војводите на Австрија Леополд I, Албрехт II, Отон IV и Хајнрих.

## Управување

На 21 ноември 1298 година на првото царско собрание во Нирнберг, неговиот татко ги поставил неговите браќа Рудолф и Леополд за војводи на Австрија и Штаерска. Фридрих во тоа време имал 9 години.

Фридрих добил право да врши контрола над Баварските војводи, што довело до конфликти со неговиот братучед и пријател Лудвиг од Баварија. На 9 ноември 1313 година Фридрих бил поразен од Лудвиг кај Гамелсдорф и во 1314 година се повлечел. По смртта на Хајнрих VII тој имал претензии за кралската круна, но добил само три гласа. За крал бил избран Лудвиг со четири гласа во октомври 1314 година, но Фридрих не го повлекол барањето и се прогласил за антикрал кое означувало отворен вооружен конфликт.

Во 1314 година Фридрих се оженил за Елизабета Арагонска, со која бил свршен од 1311 година, кога таа имала околу 10 години.
Фридрих бил крунисан во Бон од архиепископот на Келн, а Елизабета била крунисана за германска кралица во Базел во 1315 година. Во повеќегодишна граѓанска војна Фридрих имал успеси со помош на воените вештини на својот помлад брат Леополд кој го добил прекарот „*Мечот на Хабсбурговците*“ или „*Победоносецот*“. Сепак, на 28 септември 1322 година Фридрих бил целосно поразен кај Милдорф на Ин и бил заробен заедно со 1300 австриски благородници.

Откако Лудвиг го држал Фридрих три години во витешкиот затвoр на замокот Траусниц, самиот тој бил кртикуван од католичкиот свет па поради тоа тој постигнал договор со стариот свој пријател и го ослободил под заклетва. Според неа, Фридрих го признал владеењето на Лудвиг и се обврзал да го убеди својот брат Леополд да го стори истото. На крајот Фридрих не успеал во тоа и се вратил на располагање на својот победник Лудвиг во Минхен. Овој витешки гест го импресионирал на Лудвиг, отстапувајќи ја римско-германската круна на Фридрих, додека за себе започнал да ја посакува круната на Светото Римско Царство.

Фридрих починал на 13 јануари 1330 година во замокот Гутенштајн. Во 1783 година посмртните останки биле пренесени и закопани во катедралата Свети Стефан во неговата родна Виена.

## Семејство
На 11 мај 1314 година во палатата Гутенштајн, Фридрих Убавиот се оженил за Елизабета Арагонска (* 1296; † 25 март 1330). Тие имале три деца:
* Фридрих (* 1316; † 1322)
* Елизабета (* 1317; † 1336)
* Ана (* 1318; † 1343)

## Надворешни врски
* 

Категорија:Војводи од Австрија
Категорија:Војводи на Штаерска
Категорија:Германски кралеви
Категорија:Хабсбурговци
Категорија:Личности овековечени во споменикот „Валхала“
Категорија:Несигурна година на раѓање
Отон IV (војвода на Австрија)

**Отон IV ** (, роден на  во Виена - починал на  во ) — владетел од Хабсбуршката династија како војвода на Австрија (1330–1339), војвода од Штаерска и војвода од Корушка (1335-1339). До 1330 година управувал заедно со својот брат Албрехт II.

Отон IV е познат како Отон Веселиот поради големиот број на забави кои биле организирани во неговиот двор.

## Рани години

Отон бил син на римско-германскиот крал Албрехт I († 1308) и Елизабета Тиролска. Негови браќа биле Рудолф, крал на Бохемија, Фридрих Убавиот, војводите на Австрија Албрехт II, Леополд I и Хајнрих.

## Управување

По смртта на војводата Хајнрих од Бохемија, на 2 мај 1335 во Линц царот Лудвиг IV ја отстапил на Отон и неговиот брат Албрехт провинциите Корушка и јужен Тирол.

На 2 јули 1335 година Отон дал заклетва на словенечки јазик од престолот на корушките војводи.

|-

## Надворешни врски

*
*

Категорија:Војводи од Австрија
Категорија:Војводи на Штаерска
Категорија:Војводи на Корушка
Категорија:Хабсбурговци
Рудолф II (војвода на Австрија)

**Рудолф II ** (, роден на  во Рајнфелден - починал на  во ) — владетел од Хабсбуршката династија како војвода од Швабија (1273—1290), војвода на Австрија и Штаерска (до 1282-1283 со Албрехт I).

## Рани години

Рудолф II бил син на Рудолф I, основач на Хабсбуршката династија. Во 1282 година Рудолф ги поставил своите синови на чело на Војводство Австрија и Војводство Штаерска. Така Рудолф станал прв владетел на Австрија од Хабсбуршката династија заедно со неговиот брат Албрехт I.

На 1 јуни 1283 година, според Договорот од Рајнфилд Рудолф II се откажал од овие територии во корист на Албрехт I и бил поставен за војвода на Предна Австрија. Рудолф починал на само 19 години во 1290 година без да ги добие договорените надоместоци од својот брат. Како одмазда за недобивањето на наследство, неговиот син Јохан Парицида, роден по неговата смрт, го убил во 1308 година Албрехт, поради кое се нарекува „*Родоубиец*“.

## Семејство

Рудолф се оженил во 1289 година во Прага за Агнес, ќерка на Отокар II и имале еден син:

* Јохан Парицида

## Надворешни врски
* Johann Loserth, [''Rudolf II. (Herzog von Österreich und Steiermark).''](http://de.wikisource.org/wiki/ADB:Rudolf_II._(Herzog_von_%C3%96sterreich_und_Steiermark)) In: Allgemeine Deutsche Biographie (ADB). Band 29, Duncker & Humblot, Leipzig 1889, S. 542–544.
* Constantin von Wurzbach, *Habsburg, Rudolph II., Herzog von Schwaben*. In: Biographisches Lexikon des Kaiserthums Oesterreich. Band 7. Verlag L. C. Zamarski, Wien 1861, S. 135 f.
* *Rudolf II. (Österreich)*, Datenbank „Gedächtnis des Landes“ zur Geschichte des Landes Niederösterreich (Landesmuseum Niederösterreich)

Категорија:Војводи од Австрија
Категорија:Војводи на Штаерска
Категорија:Хабсбурговци
Категорија:Родени во 1270 година
Тулин на Дунав

**Тулин на Дунаву** () — град во североисточна Австрија, јужно од Виена. Сместен е во покраината Долна Австрија, и е седиште на истоимениот округ.

## Географија
Градот се наоѓа во североисточниот дел на Австрија, на 40 км северозападно од Виена.

Тулин на Дунав се формирал на десниот брег на Дунав, додека јужно од градот се простираат завршетоците на Алпите (Виенска Шума), кои се граница на Виенската Котлина. Надморската височина е околу 180 м. Градската околина е рамничарска и позната е по земјоделието.

## Население
Денес градот има 15.000 жители. Заради близината на Виена, бројот на жителите на градот во последните децении значително се зголемил.

## Галерија

Слика:Tulln an der Donau - Kirche (1).JPG|Главната римокатоличка црква Свети Стефан
Слика:Tulln - Bezirkshauptmannschaft, Hauptplatz 33.JPG|Градска управа
Слика:Tulln Hauptplatz 01.jpg|Куќи во градското јадро
Слика:Donaubrücke Tulln 15.JPG|Брегот на Дунав


## Надворешни врски

* www.tulln.at Официјална страница на Тулин на Дунав

Категорија:Градови во Долна Австрија
Категорија:Општини во Долна Австрија
Категорија:Населени места на Дунав
Ѓорѓе Поповиќ

**Ѓорѓе Поповиќ Даничар** (Буковац во Срем, 20 октомври/1 ноември 1832 - Белград 25 март/7 април 1914) бил српски новинар и книжевник.

## Животопис
Ги уредувал списанијата „Седмица“, „Српски дневник“ и „Даница“. Првиот број на „Даница“ излегол на 20 февруари 1860, а последниот на 20 август 1872. Излегувал на десет дена во Нови Сад, со прекин од август 1871 до мај 1872. Ѓорѓе Поповик го започнал и уредувал ова списание од првиот број до август 1871. По тоа списание го добил прекарот *Даничар*. Поповиќ е прв преведувач на сервантестовиот „Дон Кихот“ на српски (1895-96, Белград, Фондација на Илија Милосављевиќ Коларац, 4 св.).

За дописен член на Друштвото на српска словесност е избран на 21 јануари 1862. За дописен член на Српското учено друштво именуван е од основањето на 29 јули 1864.  За редовен член е избран на 30 јануари 1885 во Одборот за филозофски и филолошки науки. Почесен член на Српската кралска академија станал на 15 ноември 1892.

Даничаревата улица во Белград го носи името по ѓорѓевиот прекар.

Категорија:Српски писатели
Ангел Узунов

мини|Ангел Узунов
**Ангел Узунов** со псевдонимите **Батја** и **Надеждин** (Охрид, 8 мај 1886) е адвокат и револуционер, началник на Ќустендилскиот пункт, член на Задграничното претставништво на ВМОРО, делегат во Народно собрание на Бугарија.

## Животопис
[лево|мини|300п|Заедничка фотографија на учесниците на [VI Конгрес - с. Србиново. Означени се Георги Баждаров, Кирил Прличев, Ангел Узунов, Александар Протогеров, Георги Поп Христов, Иван Михајлов, Аргир Манасиев, Стојан Филипов]]
Узунов е роден на 8 мај 1886 година во Охрид, Отоманско Царство, денес Република Македонија. Син е на учителелот Димитар Узунов и брат на револуционерот Христо Узунов. Во 1906 година завршил педагошко училиште во Ќустендил. Во текот на септември 1915 година како помлад подофицер Узунов е заведен во разузнавачкиот пункт №1 во Ќустендил на Партизанскиот одред на Единаесеттата пешадиска македонска дивизија. Подоцна  станал началник на разузнавачкиот пункт  во Штип, а после во Велес, каде го  замененил Иван Караџов.   
Од 1901 година е член на ВМОРО и е началник на Ќустендилскиот пограничен пункт во периодот од 1909 – 1925 година. Избран е за делегат на Општиот конгрес на Битолскиот конгрес на ВМРО од 1923 година. Секретар е на македонската парламентарна група во XXII ОНС[4]. Во 1925 година е претседател на VI конгрес на ВМРО и е избран за почесен член на Задграничното претставништво, пред тоа се спотиставувал на идејата Задграничното Претставништво да биде избирано на конгрес[5], а не како што е по устав од ЦК на ВМРО[6]. По расправиите во  ВМРО по убиството на Александар Протогеров во 1928 година е на страната на Протогеровистите.

Узунов бил народен претставник во 22-то Народно собрание на Република Бугарија од 1927 до 1931 година. Подоцна, од 1931 до 1944 година, работи в Министерството на финансите, а од 1944 до 1946 ја претпочита адвокатска професија. Во декември 1942 година ја публикува во списанието „Илустрација Илинден“ статијата „Впечатоци и констатации от конгресот на Илинденците“.

 
## Наводи

Категорија:Револуционери
Категорија:Адвокати
Категорија:Апсолвенти на Софискиот универзитет
Категорија:Македонски преселници во Софија
Ангел
Категорија:Починати во Софија
Категорија:Матуранти од Скопското педагошко училиште
Рудолф I (Бохемија)

**Рудолф I ** (, роден околу  - починал на  во ) — владетел од Хабсбуршката династија како крал на Бохемија (1306-1307) и војвода на Австрија и Штаерска (1298-1307).

## Рани години

Како член на Хабсбуршката династија, тој бил најстариот син на кралот Албрехт I и неговата жена Елизабета Тиролска. При изборот на неговиот татко за крал на Римјаните, на Рудолф му биле дадени териториите на Војводство Австрија и Војводство Штаерска, по кое се стекнал со титулата војвода и владеел како регент војвода во име на неговите помлади браќа Фридрих и Леополд.

На 25 мај 1300 кралот Алберт го средил неговиот брак со Бјанка Француска, ќерка на кралот Филип III Храбриот. Но нивниот брак не траел долг бидејќи таа починала во 1305 година. За Рудолф се отворила голема прилика за бохемискиот престол кога во 1306 година починал Вацлев III, последниот крал на Бохемија од династија Пшемисловци. Неговото назначување за крал на Бохемија било оспорено од страна на неговиот вујко Хајнрих, војводата од Корушка и сопруг на сестрата на Вацлав, Ана. Кога неколку чешки благородници го избрале на неговиот вујко за крал, Албрехт, полубрат на Рудолф, започнал воен марш кон Прага. Хајнрих успеал да побегне најпрвин во Баварија , па во Корушка. За да ја зацврсти својата власт, Рудолф се оженил со  Елжбета Рикса, принцеза на Полска и член на династија Пшемисловци.

Рудолф починал во 1307 година без потомство. Рудолф бил погребан во Прага во катедралата Свети Вид.

## Надворешни врски

Категорија:Кралеви на Чешка
Категорија:Хабсбурговци
Категорија:Војводи од Австрија
Категорија:Војводи на Штаерска
Категорија:Римокатолички монарси
Рудолф IV (војвода на Австрија)

**Рудолф IV ** (, роден на  во Виена - починал на  во ) — владетел од Хабсбуршката династија како војвода на Австрија и војвода од Штаерска (1358–1365).

## Рани години

Рудолф бил најстариот син на Албрехт II и Јохана фон Пфирт. Во 1357 година Рудолф IV се оженил за Катарина Луксембуршка, ќерка на Карло IV.

## Управување

Тој ја проширил катедралата „Св. Стефан“ во Виена, каде подоцна бил погребан. Рудолф IV во 1365 година го основал Универзитетот во Виена, нарлечен и денес *Alma Mater Rudolphina*.

Во 1358/1359 година војводата Рудолф IV издал документ *Privilegium minus*, фалсификувана верзија на документот *Privilegium maius* од 1156 година, според кој документ, Австрија била ставена на исто ниво со изборните кнежевства во Светото Римско Царство. Рудолф IV го уништил оригиналот на Privilegium minus.

Рудолф IV сам се нарекувал надвојвода. Во 1453 година, документот бил признаен од страна на царот Фридрих III. Со царот Карло IV склучил договор според кој по неговата смрт неговото наследство да биде предадено на неговите браќа Албрехт III и Леополд III.

Неговиот портрет бил прв клониран портрен на некој средноевропски владетел.
 
## Наводи

## Надворешни врски

*Website of the Museum of the Roman Catholic Archdiocese of Vienna



|-

|-

|-

Категорија:Војводи од Австрија
Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Грофови на Тирол
Категорија:Хабсбурговци
Леополд III (војвода на Австрија)

**Леополд III** (, роден на  во Виена - починал на  во ) — владетел од Хабсбуршката династија како војвода на Австрија (1365–1379), војвода од Штаерска, војвода од Корушка и војвода од Крањска и гроф од Тирол (1365–1386).

## Рани години

Леополд III бил син на војводата Албрехт II и Јохана фон Пфирт.

## Управување

Неговиот татко Албрехт II во 1355 година го основал Хабсбуршкиот домашен ред, според кој неговите синови заедно и со еднакви права треба да ја водат земјата. Кога тој починал на 20 јули 1358 година, најголемиот негов син Рудолф IV го презел управувањето на териториите, бидејќи другите негови три сина биле малолетни.

Во 1364 година Рудолф IV го основал Рудолфскиот домашен ред, според кој хабсбуршките територии се заедничка сопственост на сите браќа со потписите на тројцата браќа. (Фридрих III починал во 1362 година). По неколку месеци Рудолф IV починал ненадејно на 26 години и двајцата браќа Албрехт III (кој имал 15 години) и Леополд III (кој имал 16 години) започнале да управуваат заедно. Поголемиот брат Албрехт ја имал водечката улога. Наскоро тие дошле до конфликт.

Со договорот од Нојберг од 25 септември 1379 година Албрехт ја добил Австрија, додека Леополд го добил Тирол, Штаерска, Корушка, Крањска, Горица итн. Така презимето Хабсбург се поделило на Леополдска и Албрехтска линија.

Во 1386 година Леополд бил убиен во Битката кај Семпах. Тој бил погребан во манастир Свети Павле во Корушка. Албрехт станал регент на сите хабсбуршки територии бидејќи синовите на Леополд биле малолетни. Албрехт починал во 1395 година и бил наследен од неговиот син Албрехт IV, но наскоро синовите на Леополд успеале да си ги вратат териториите.

## Семејство

Леополд се оженил во 1365 година во Виена за Виридис Висконти, ќерка на Војводата Бернабо Висконти од Милано. Тие имале четири деца:
*Вилхелм (1370–1406)
*Леополд IV *Дебелиот* (1371–1411)
*Ернест *Железниот* (1377–1424)
*Фридрих IV *со празните џебови* (1382–1439)

## Наводи

## Надворешни врски

Категорија:Војводи од Австрија
Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Грофови на Тирол
Категорија:Хабсбурговци
Крал на Римјаните

[мини|десно|180п|Кралскиот престол на [Карло Велики во Ахенската катедрала]]
**Крал на Римјаните** (латински: *Romanorum Rex*; германски: *Römisch-Deutscher König*) — титула од времето на царот Хенри II (1014-1024). Се користела од страна на германскиот цар откако бил избран од страна на принцовите. Титулата имала и верски аспект и била зависна од крунисувањето на папата.

Кандидатите за царувањето биле прво шефовите на германските матични војводства; како овие единици се распаднале низ годините, владетелите на помали кнежевства, па дури и негермански владетели почнале да се прифаќаат за кандидати за позицијата. Единствените услови генерално биле кандидатот да биде возрасен маж и католички христијанин.

Титулата „Крал на Римјаните“ станала функционално застарена по 1508 година. Во ова време, новата титулата била „Крал на Германците“ или „Крал на Германија“, но таа никогаш не се користела како примарна титула.

Владетелите на Светото Римско Царство себеси се нарекувале „цареви“ без да одат во Рим за барање на одобрување од папата, па се прогласувале штом биле крунисувани во Германија или, доколку биле избрани за наследници на престолот, по смртта на царот.

Категорија:Свето Римско Царство
Вестфалски мир

[мини|„Ратификување на договорот во Минстер“ од [Герард Терборх (1648)]]
**Вестфалски мир** (германски: *Westfälischer Friede*) — серија на мировни договори потпишани помеѓу мај и октомври 1648 година во Оснабрик и Минстер, со кои бил ставен крај на Триесетгодишната војна (1618-1648). Со договорот, Кралството Шпанија формално ја признала независноста на Холандската Република.

Во преговорите за мир биле вклучени вкупно 109 делегации од европските сили, вклучувајќи го и светиот римски цар Фердинанд III, Филип IV од Шпанија, Кралството Франција, Кралството Шведска, Холандската Република, кнезовите на Светото Римско Царство и водачите на слободните царски градови. Договорите што го сочинувале мировниот договор биле:
* Мирот од Минстер помеѓу Холандската Република и Кралството Шпанија потпишан на 30 јануари и ратификуван во Минстер на 15 мај 1648 година; и
* Два комплементарни договори потпишани на 24 октомври 1648 година, и тоа:
** Договорот од Минстер (Instrumentum Pacis Monasteriensis, IPM) меѓу Светото Римско Царство и Франција со нивните сојузници.
** Договорот од Оснабрик (Instrumentum Pacis Osnabrugensis, ИПО) за вклучување на Светото Римско Царство, Кралството Шведска и нивните сојузници.
Вестфалскиот мир претставувал основен преседан за создавање на нов систем на политичкиот поредок во Средна Европа, подоцна наречен „Вестфалски суверенитет“, врз основа на концептот на соработка на постојните суверени држави. Меѓудржавните агресии требало да се одржат во тек со рамнотежата на моќта. Нормата е основана од мешање во внатрешните работи на друга држава. Како европското влијание се ширело низ целиот свет, овие Вестфалски принципи, особено на концептот на суверени држави, станале централно место во меѓународното право и на постоечкиот светски поредок.

Моќта на Фердинанд III спротивно на уставот на Светото Римско Царство му била одземена и им се вратила на владетелите на кралските членки. Со овој амандман е дозволено владетелите на кралските членки самостојно да одлучуваат за своите верски обожувања. Протестантите и католиците се редефинирале како еднакви пред законот и на калвинизмот било дадено законско признавање. Независноста на Холандската Република исто така обезбедила безбедна земја за европските Евреи.

Папата Инокентиј X го нарекол договорот „нула, празнина, неважечки, неправеден, отвратителен, развратен, пуст, празен во значењето и ефектот за сите времиња“.

Категорија:Оснабрик
Категорија:Историја на Пфалц
Вилхелм (војвода на Австрија)

**Вилхелм** (, роден околу  во  — починал на  во ) — владетел од Хабсбуршката династија како војвода на Австрија, војвода од Штаерска, војвода од Корушка и војвода од Крањска  гроф од Тирол во периодот од 1386 до 1406 година.

## Рани години

Вилхелм бил син на војводата Леополд III и Виридис Висконти. Во 1386 година неговиот татко бил убиен во Битката кај Семпах. Нивниот чичко Албрехт III ги управувал териториите на нивниот татко бидејќи Вилхем, заедно со неговите браќа Леополд, Ернест и Фридрих биле малолетни.

## Управување

По конфликтот и по склучувањето на договор во Холенбург со неговиот братучед Албрехт IV, Вилхем од 1396 година станал војвода на Внатрешна Австрија (Штаерска, Корушка, Крањска), со седиште во Грац.

Од 1404 година Вилхелм станал регент на малолетниот внук Албрехт V во Виена. По две години тој починал без директни наследници. Војводата Вилхелм бил погребан во гробница во катедралата Св. Стефан во Виена.

## Семејство

Вилхелм во 1404 година се оженил за Јована II Неаполска, и немале деца.

## Наводи

## Надворешни врски

Категорија:Војводи од Австрија
Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Грофови на Тирол
Категорија:Хабсбурговци
Војводство Корушка

**Војводство Корушка** (, ) — војводствo на Светото Римско Царство, во јужниот дел на Австрија и делови од северна Словенија, кое било основано во 976 година кога била одвоена од Војводство Баварија во времето на Хајнрих II и опстојувало до нејзиното распаѓање во 1806 година. Војводството било во составот на Цислајтанија како дел од Австроунгарија до 1918 година.

Категорија:Поранешни држави во Европа
Категорија:Земји во Светото Римско Царство

Категорија:Австриски округ
Категорија:Држави и територии распаднати во 1919 година
Категорија:Административна поделба на Австроунгарија
Корушка
Ернест (војвода на Австрија)

**Ернест** (, роден во  во  - починал на  во ) — владетел од Хабсбуршката династија како војвода на Австрија, војвода од Штаерска, војвода од Корушка и војвода од Крањска во периодот од 1406 до 1424 година.

## Рани години

Ернест бил син на војводата Леополд III и Виридис Висконти. Во 1386 година неговиот татко бил убиен во Битката кај Семпах. Нивниот чичко Албрехт III ги управувал териториите на нивниот татко бидејќи Ернест, заедно со неговите браќа Леополд, Вилхелм и Фридрих биле малолетни.

## Управување

По смртта на најголемиот брат Вилхелм на 15 јули 1406 година, Ернест во 1406 година ја добил Штаерска, Корушка и Крањска и заедно со својот брат Леополд (1371 - 1411), имал туторство на малолетниот Албрехт V, кој подоцна бил избран за римско-германски крал под името Албрехт II. Во 1407 година избувнала граѓанска војна која завршила во мај 1409 година.

На 18 март 1414 година Ернст започнал да се нарекува надвојвода. Во 1414 година Ернест станал Ерусалимски рицар, чувар на Светиот Гроб. Од 1412 година имал неколку конфликти со кралот Сигизмунд Луксембуршки.

Ернест починал во 1424 година во Брук ан дер Мур. Неговиот гроб се наоѓа во манастир на Рајна до Грац. Дополнителното му име „Железниот“ започнало да се употребува дури по неговата смрт.

## Семејство

На 14 јануари 1392 година во Брук ан дер Мур се оженил за принцезата Маргарета (1366 - 1407), ќерка на војводата Богислав V од Померанија (1326 - 1374) и неговата сопруга принцезата Аделхајд фон Брауншвајг-Грубенхаген (1341 - 1406). Од овој брак не им се родиле деца.

Во 1412 година во Брук ан дер Мур се оженил за Кимбурга Мазовиска (1394 - 1429), ќерка на војводата Зимовит IV (1350 - 1426) и неговата сопруга Александра од Литванија (1360 - 1434). Тие имале девет деца:

* Фридрих III (V) (1415 – 1493), цар на Светото Римско Царство
* Маргарета (1416 – 1486)
* Албрехт VI (1418 – 1463)
* Катарина (1420 – 1493)
* Ернст (1420 – 1432)
* Александра (*/† 1421)
* Ана (*/† 1422)
* Рудолф (*/† 1424)
* Леополд (*/† 1424)

## Наводи

## Надворешни врски
* Habsburger, planet-vienna.com

Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Хабсбурговци
Сопотничка парохија

**Сопотничка парохија** — православна парохија на Македонската православна црква - Охридска архиепископија, дел од Крушевско-демирхисарското архијерејско намесништво на Преспанско-пелагониската епархија. Нејзиното седиште е во црквата „Св. Никола“ во селото Сопотница. Парохиски свештеник е протоереј Стоје Стевковски (сост. 2016 г.).

Парохијата ги ошфаќа селата: Сопотница, Жван, Слоештица, Мренога, Вирово, Базерник, Бабино, Доленци, Брезово, Големо Илино, Мало Илино, Радово, Ново Село, Растојца, Ракитница, Кочиште, Суво Грло, Железнец и Зашле, како и напуштените Лесково и Боиште.

## Цркви

Ова е список на црквите во парохијата. Можно е списокот да е нецелосен.

## Поврзано
* Битолско архијерејско намесништво

## Наводи

## Надворешни врски

* Страница на Преспанско-пелагониската епархија


Категорија:Парохии во Крушевско-демирхисарското архијерејско намесништво
Категорија:Парохии на МПЦ
Состави на репрезентациите на Европското првенство во фудбал 2016

За Европското првенство 2016, секоја од 24-те национални екипи мора да предаде список од 23 играчи - од кои три мораат да бидат голмани - до 31 мај 2016 година, 10 дена пред првиот натпревар на турнирот. Во случај кога некој играч од веќе предадениот список страда од повреда или болест, може да биде заменет пред првиот натпревар на турнирот на неговиот тим, но само доколку докторот на екипата и еден доктор од Медицинскиот комитет на УЕФА потврди дека повредата или болеста е доволно силна за да го спречи учеството на играчот на турнирот.

На наведениот список возраста на секој играч е регистрирана до 10 јуни 2016 година, првиот ден од турнирот. Бројот на настапи наведени за секој играч не ги вклучува натпреварите што следуваат по почетокот на Евро 2016. Во списокот на клубови регистриран е клубот за кој играчот последен пат играл официјален натпревар пред почетокот на турнирот. Националноста за секој клуб се одразува на националната асоцијација (не лигата) со која е поврзан клубот.

## Група А
### [[Фудбалска репрезентација на Франција|Франција]]
Селектор: Дидје Дешан

### [[Фудбалска репрезентација на Романија|Романија]]
Селектор: Анхел Јорданеску

### [[Фудбалска репрезентација на Албанија|Албанија]]
Селектор:  Џани Де Бјази

### [[Фудбалска репрезентација на Швајцарија|Швајцарија]]
Селектор: Владимир Петковиќ

## Група Б
### [[Фудбалска репрезентација на Англија|Англија]]
Селектор: Рој Хоџсон

### [[Фудбалска репрезентација на Русија|Русија]]
Селектор: Леонид Слутски

### [[Фудбалска репрезентациа на Велс|Велс]]
Селектор: Крис Колман

### [[Фудбалска репрезентација на Словачка|Словачка]]
Селектор: Јан Козак

 

## Група Ц

### [[Фудбалска репрезентација на Германија|Германија]]
Селектор: Јоаким Лев

### [[Фудбалска репрезентација На Украина|Украина]]
Селектор: Михајло Фоменко

### [[Фудбалска репрезентација на Полска|Полска]]
Селектор: Адам Навалка

### [[Фудбалска репрезентација на Северна Ирска|Северна Ирска]]
Селектор: Мајкл О'Нил

## Група Д
### [[Фудбалска репрезентација на Шпанија|Шпанија]]
Селектор: Висенте дел Боске

### [[Фудбалска репрезентација на Чешка|Чешка]]
Селектор: Павел Врба

 

### [[Фудбалска репрезентација на Турција|Турција]]
Селектор: Фатих Терам

### [[Фудбалска репрезентација на Хрватска|Хрватска]]
Селектор: Анте Чачиќ

## Група Е
### [[Фудбалска репрезентација на Белгија|Белгија]]
Селектор: Марк Вилмотс

### [[Фудбалска репрезентација на Италија|Италија]]
Селектор: Антонио Конте

## Наводи
Сондре Холст Енгер

**Сондре Холст Енгер** (; р. ) — поранешен норвешки професионален друмски велосипедист, кој возел професионално во периодот 2012-2020 за пет различни екипи.

Бил именуван во почетниот состав за Тур де Франс 2016.

Откако се повлекол, Холст Енгер објавил дека сака да се занимава со дрварство.

## Достигнувања

;2011
: 3. Национално хронометарско јуниорско првенство
: 8. Европско друмско јуниорско првенство
: 10. Светско хронометарско јуниорско првенство
: 10. Краен пласман ГП Данска
;2012
: 3. Рингерике ГП
;2013
: 1. 20п Национално друмско првенство под 23 години
: 1. Краен пласман Куп де насионс Вил Сагене
::1. Бодовен пласман
: 3. Светско друмско првенство под 23 години
: 3. Краен пласман Трка околу Норвешка
::1. 20п Пласман за млад возач
: 3. Рингерике ГП
: 6. Хаделанд ГП
: 6. Скиве-Лебет
;2014
: 1. 20п Национално друмско првенство под 23 години
: 5. Светско друмско првенство под 23 години
: 5. Краен пласман Трка на Фјордовите
: 8. Европско друмско првенство под 23 години
;2015
: 1. Етапа 1 Трка околу Австрија
;2016
: 1. Етапа 6 Трка околу Хрватска
: 2. Краен пласман Тур де Пикарди
: 3. Краен пласман Трка околу Норвешка
::1. 20п Бодовен пласман
: 4. Национално друмско првенство
: 8. Јуроајс Класик
;2018
: 1. 20п Бодовен пласман Трка околу Норвешка
: 2. Трофео Поререс-Феланит-Сес Салинес-Кампос
: 3. Класик Венендал-Венендал

## Наводи

## Надворешни врски

* 
* 
* 

Категорија:Родени во 1993 година
Категорија:Живи луѓе
Категорија:Норвешки велосипедисти
Албрехт VI (надвојвода на Австрија)

**Албрехт VI** (, роден во  во  - починал на  во ) — владетел од Хабсбуршката династија како надвојвода на Австрија (1457-1463), војвода од Штаерска, војвода од Корушка и војвода од Крањска (1424-1463).

## Рани години

Албрехт бил син на војводата на војводата Ернест Железниот (1377-1424), војводата од Штаерска и неговата втора сопруга Кимбурга Мазовиска (1394-1429). Неговиот поголем брат Фридрих подоцна станал цар под името Фридрих III (1415-1493).

## Управување

Албрехт управувал како војвода од Штаерска. Претходно, неговиот брат долго време не му дозволувал да управува со хабсбуршките територии, и покрај тоа што бил полнолетен уште од 1436 година. Во 1453 година царот Фридрих III го претворил Војводство Австрија преку „*Privilegium maius*“ во надвојводство. Албрехт VI имал конфликт во 1457 година со својот брат за управувањето на Австрија. Конфликтот настанал кога Ладислав V починал, без да остави свои наследници а самиот цар Фридрих не дозволил на неговиот брат да стане негов наследник. Така, во 1458 година Албрехт се побунил, зазимајќи го западниот дел од Австриското војводство, во денешна Горна Австрија, а како седиште му станал градот Линц. Во 1458 година Албрехт VI успеал да биде прогласен за надвојвода .

Под влијание на неговата сопруга Мехтхилд, на 21 септември 1457 година Албрехт VI го основал универзитетот во Фрајбург (*Albert-Ludwigs-Universität Freiburg*).

Албрехт починал ненадејно на 2 декември 1463 година во Виена.

## Семејство

Албрехт VI се оженил на 10 август 1452 година за Мехтхилд фон Пфалц (1419-1482), вдовица на грофот Лудвиг I од (1412-1450), ќерка на изборниот кнез Лудвиг III. Двајцата немале деца.

## Наводи

## Надворешни врски

* ''Albrecht VI'' 

|-
| width="30%" align="center" | Preceded by:**[[Ернест Железниот]]**
| width="40%" align="center" | Војвода од Штаерска Војвода од Корушка Војвода од Крањска**1424&ndash;1463<br>со [[Фридрих III (Свето Римско Царство)|Фридрих III]]
| width="30%" align="center" rowspan="2"| Succeeded by:<br>**Фридрих III**
|-
| width="30%" align="center" | Preceded by:<br>**Ладислав V**
| width="40%" align="center" | **Надвојвода на Австрија'''1457&ndash;1463with Фридрих III

Категорија:Надвојводи на Австрија
Категорија:Војводи на Штаерска
Категорија:Хабсбурговци
Слепчанска парохија

**Слепчанска парохија** — македонска православна парохија, дел од Крушевско-демирхисарското архијерејско намесништво на Преспанско-пелагониската епархија на МПЦ - ОА. Парохијата ги опфаќа селата  Слепче, Белче, Вардино, Бараково, Граиште, Журче, Прибилци, Кутретино, Суводол, Сладуево. Парохиски свештеник е јереј Метошко Дончовски.

## Цркви

Ова е список на црквите во парохијата. Можно е списокот да е нецелосен.

## Поврзано
* Крушевско-демирхисарско архијерејско намесништво

## Наводи

## Надворешни врски

* Профил на страницата на епархијата


Категорија:Парохии во Крушевско-демирхисарското архијерејско намесништво
Категорија:Парохии на МПЦ
Фридрих IV (војвода на Австрија)

**Фридрих IV** (, роден во — починал на  во  — владетел од Хабсбуршката династија како војвода на Австрија (1402 — 1439) и гроф од Тирол во периодот од 1406 до 1439 година.

Фридрих IV бил син на војводата Леополд III и Виридис Висконти. Во 1386 година неговиот татко бил убиен во Битката кај Семпах. Нивниот чичко Албрехт III ги управувал териториите на нивниот татко бидејќи Фридрих, заедно со неговите браќа Леополд, Ернест и Вилхелм биле малолетни.

Тој ја основал Тиролска линија на Хабсбурговците.

Фридрих IV починал на 24 јуни 1439 година во Инсбрук како богат човек и оставил еден милион гулди. Погребан е во гробницата на тиролските кнезови во манастирот Стамс.

## Надворешни врски

* ''Friedrich IV., Herzog von Österreich'' 

Категорија:Грофови на Тирол
Категорија:Хабсбурговци
Категорија:Починати во 1439 година
Албрехт IV (војвода на Австрија)

**Леополд IV** (, роден околу  во  - починал на  во ) — владетел од Хабсбуршката династија како војвода на Австрија (1395—1404).

## Рани години

Албрехт IV бил единствениот син на војводата Албрехт III и Беатриса фон Цолерн.

Како млад тој ја посетил Светата земја и се вратил назад во пролетта 1396 година. За донесените богатства, тој го добил името „Чудото на светот“ ( "das Weltwunder").

## Управување

По смртта на неговиот татко на 29 август 1395 година тој го презел управувањето и веднаш се судрил со нетговиот постар братучед војводата Вилхелм (1370 - 1406), син на неговиот чичко Леополд III (1351 - 1386), кој го посакал целото управување на Австрија. На 22 ноември 1395 година преку Договорот од Холенбург, Австрија била рамноправно распределена за управување. Заедно со поделбата на сферите, исто така било договорено и приходите да се распределуваат подеднакво за сите.

Во 1400 година Албрехт IV заминал на поклонение во Светата земја и во Ерусалим станал витез на „*Редот на Светиот гроб*“.

Албрехт, исто како и неговиот татко, бил на страната на унгарскиот крал Сигизмунд Луксембуршки. Во еден воен поход против Бохемија, Албрехт IV бил убиен на 26 години во август 1404 година при опсадата на Знојмо во Долна Австрија.

Бидејќи неговиот син, Албрехт V биле малолетен, регентството го презеле неговите братучеди Вилхелм, потоа Леополд (1371 - 1411), и по него и Ернест (1377 - 1424).

## Семејство

Албрехт IV се оженил на 24 април 1390 година во Виена за принцезата Јохана Софија Баварската (1377 - 1410), ќерка на Војводата Албрехт I и неговата прва сопруга, принцезата Маргарета. Тие имале две деца:

* Маргарета Австриска (1395 - 1447) 
* Албрехт V (II)

## Наводи

## Надворешни врски

* ''Albrecht IV'' 

Категорија:Војводи од Австрија
Категорија:Хабсбурговци
Циклооксигеназа

мини|Комплекс PDB на простагландин H2 синтаза-1: 1CQE
**Циклооксигеназата** е ензим кој е одговорен за формирањето на простаноиди, вклучувајќи ги и тромбоксанот и простагландините, како што е простациклинот.
мини|Циклооксигеназа-2
Преку фармаколошка инхибиција на овој ензим може да се постигне намалување на симптомите на воспаление и болка. Нестероидните антиинфламаторни лекови (НСАИЛ), како што се аспиринот и ибупрофенот, го покажуваат ефектот преку инхибиција на циклооксигеназата.

Категорија:Интегрални мембрански белковини
Категорија:Гени на хромозомот 1
Категорија:Гени на хромозомот 9
Категорија:Простагландини
Леополд IV (војвода на Австрија)

**Леополд IV** (, роден околу  во  - починал на  во ) — владетел од Хабсбуршката династија како војвода на Австрија (1386—1411), војвода од Штаерска, војвода од Корушка и војвода од Крањска (1386—1396), гроф од Тирол (1386—1406).

## Рани години

Леополд IV бил син на војводата Леополд III и Виридис Висконти. Во 1386 година неговиот татко бил убиен во Битката кај Семпах. Нивниот чичко Албрехт III ги управувал териториите на нивниот татко бидејќи Леополд, заедно со неговите браќа Вилхелм, Ернест и Фридрих биле малолетни.

## Управување

По конфликтот и по склучувањето на договор во Холенбург со неговиот братучед Албрехт IV, Леополд од 1396 година станал војвода на Горна Австрија (Тирол и Предна Австрија). По смртта на неговиот брат Вилхелм тој од 1406 до 1411 година бил регент во Виена на неговиот малолетен внук Албрехт V во Виена, идниот римско-германски крал.
 
## Семејство

Леополд во 1393 година се оженил за Катарина Бургундска, ќерка на војводата Филип Храбриот од Бургундија и неговата сопруга грофицата Маргарета. Тие немале деца.

Негов наследник во Тирол станал брат му Фридрих. Неговата вдовица во 1414 година се оженила за Максимилијан Смасман фон Раполтштајн.

## Наводи

Категорија:Војводи од Австрија
Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Грофови на Тирол
Категорија:Хабсбурговци
Вукосава Донева - Варколи

**Вукосава Донева - Варколи** (Струмица,  - , Австралија, ) — македонска театарска, филмска и телевизиска глумица, поетеса, преведувач и професорка.

## Животопис
Донева е родена на 22 февруари 1935 госина. По завршувањето на Филозофскиот факултет, група Литература и македонски јазик, таа се вработила во радио драмата на Радио Скопје (1953-1957), а од 1957 до 1988 година, работела во Македонскиот народен театар, каде што играла многу главни улоги. Била и ангажирана на Факултетот за драмски уметности во Скопје, како предавач по сценски говор (1970-1976). Во текот на театарскиот живот, таа остварила значаен број ликови од најразличен жанр, а за улогата на Хеда Габлер е добитник на Наградата „13 Ноември“ во 1976 година.
Реализирала седум самостојни проекти, поезија и монодрамата „*Велика*“, со кои настапувала во Македонија и во повеќе земји.

Донева играла во повеќе македонски филмови: „Мирно лето“( 1961),Македонска крвава свадба“(1967), „Мементо“(1967), „Време без војна“(1969),„Македонски дел од пеколот“(1971) и „Хај-фај“(1987), во којшто ја играла главната женска улога.
Таа од 1988 година живее во Австралија. Во овој период таа интензивно пишувала и ги објавувила стихозбирките за возрасни: „Куќи за продавање и молитва“(2000), „Чаша вода за океанот“(2001), „И не како вејка на ветрот “(2003) и „Ткаење черга“(2011) .

Вукосава Донева Варколи, била член на литературното друштво „Григор Прличев“ од Сиднеј и член на Друштвото на писателите на Македонија. Со својата поезија е застапена во антологиските изданија: „Бескрајно место“(1998), „Пламен во срцето“( 1999), „Спомените на милениумот“( 1999), „Коти на копнеж и страст“(2003). Исто така е застапена со поезија во американската антологија „Балади на нашите животи“(2005). За своето огромно творештво, како и за доброволното инволвирање во македонската заедница во Сиднеј и во Австралија, таа ја добила и најголемата Награда за животно дело „Македонско сонце“, што ја доделува Македонскиот Телефонски именик за НЈВ-Австралија.

Починала во Сиднеј на 7 јуни 2016 година.

## Филмографија

*1961: Мирно лето (споредна улога) 
*1967: Македонска крвава свадба (главна улога) 
*1967: Мементо (споредна улога) 
*1969: Прозорци (главна улога)
*1969: Време без војна (споредна улога)
*1969: Антица (споредна улога)
*1970: Коктел за четворица (главна улога) 
*1971: Македонски дел од пеколот (споредна улога) 
*1974: Средба (главна улога)
*1985: Случки од животот (главна улога)
*1987: Хај-фај (главна улога)
*1989: Македонски народни приказни (споредна улога)
*1992: Време, живот (споредна улога)
*2000: Погрешно време (споредна улога)

## Наводи

Категорија:Глумици од Струмица
Категорија:Македонски преведувачи
Категорија:Македонски универзитетски професори
Категорија:Македонци од Австралија
Категорија:Апсолвенти на Филозофскиот факултет - Скопје
Категорија:Југословенски глумци
Категорија:Македонски поетеси
Карло II (надвојвода на Австрија)

**Карло II ** (, роден на  во  - починал на  во ) — владетел од Хабсбуршката династија како војвода од Штаерска,  војвода од Корушка и  војвода од Крањска во периодот од 25 јули 1564 до 10 јули 1590 година.

## Рани години

Карло потекнувал од Хабсбуршката династија и бил третиот син на римско-германскиот крал и цар Фердинанд I (1503 - 1564) и неговата сопруга Ана Јагелонска (1503 - 1547), која починала кога тој имал шест години.

Карло патувал како млад низ Светото Римско Царство, Италија и Шпанија. Неговиот татко ги поделил хабсбуршките територии на неговите синови. Најголемиот брат Максимилијан II ја добил само круната на Бохемија и Унгарија и војводствата во Долна Австрија, Фердинанд II ја добил Горна Австрија (со Тирол), додека најмалиот Карло, 12-то дете од 15-те деца ги добил Војводство Штаерска, Војводство Корушка, Војводство Крањска и Горица. Сите синови станале војводи на сите наследни територии на својот татко.

Во 1559 година и повторно од 1564-1568 имало преговори за брак меѓу Карло и Елизабета I, кралица на Англија, но кралицата Елизабета одлучила дека нема да се ожени со престолонаследникот бидејќи религијата претставувала главна пречка. Во 1563 година, Карло исто така бил кандидат на Марија Стјуарт, Кралица на Шкотите.

## Управување

На 24 години, во 1564 година непосредно пред смртта на неговиот татко Фердинанд, Карло заминал кон наследените територии и започнал да владее.

За разлика од својот брат, царот Максимилијан II, Карло II бил религиозен католик и ја промовирал Контра-реформацијата. Како католик, тој ги повикал Исусовците во земјата. Сепак, во 1572 година, тој морал да направи значителни верски отстапки во неговите територии. Во пракса, ова резултирало со толеранција кон протестантството.

Поради турските војни тој ја основал во 1579 година тврдината Карловац, според кој е наречен и денешниот град во Хрватска. Во Грац, Карло основал универзитет кој го добил името Карл-Франценс.

Карло е познат по тоа што помагал на науката и уметноста, особено на композиторот Орландо ди Ласо.

## Семејство

Карло се оженил на 26 август 1571 година за својата баварска внука принцеза Марија Ана Баварска (1551 - 1608), ќерка на војводата Албрехт V од Баварија и Ана Австриска, втората ќерка на царот Фердинанд I. Двајцата имале 15 деца:

# Фердинанд 
# Ана
# Марија Христина
# Катарина Рената 
# Елизабета
# Фердинанд II
## Ана Марија Баварска 
## Елеонора Гонзага 
# Карло (1579 - 1580)
# Грегор Максимилијан
# Елеонора 
# Максимилијан Ернест 
# Маргарета
# Леополд V Фердинанд
# Констанца Австриска (1588 - 1631) 
# Марија Магдалена 
# Карл Јозеф

## Наводи

## Надворешни врски
* 

Категорија:Надвојводи на Австрија
Категорија:Војводи на Штаерска
Категорија:Војводи на Корушка
Категорија:Војводи на Крањска
Категорија:Хабсбурговци
Плоштад Македонија (појаснување)

**Плоштад Македонија** може да се однесува на:

*Плоштад Македонија во Скопје
*Плоштад Македонија во Софија
Црква „Св. Наум Охридски“ - Чанаклија

**Свети Наум Охридски** — македонска православна црква во струмичкото село Чанаклија.
Се наоѓа на крајниот западен раб на селото, на сторина метри северно од селските гробишта. Црквата е изградена е во 1995 година, а осветена била во 2000 година од страна на струмичкиот епископ, господин Наум.

## Наводи

## Поврзано

*Црква „Св. Ѓорѓи“ - католичка црква во селото;
*Чанаклија;

Чанаклија
Категорија:Чанаклија
Категорија:Македонската архитектура во 2000 година
Гуњка

**Гуњка** () е село во Украина, Немировски реон, Виничка област.

Категорија:Села во Украина
Категорија:Немировски реон
Епископско Кнежевство Ајхштет

**Изборно Кнежевство Ајхштет** или **Епископија Ајхштет** — мало верско кнежевство на Светото Римско Царство. Со седиште во градот Ајхштет, се наоѓало во денешната сојузна покраина Баварија, западно од Регенсбург, северно од  Нојбург на Дунав и Инголштат, јужно од Нирнберг и југоисточно од Ансбах.

## Географија

Географски, територијата на епископското кнежевство била многу распрскана и до 1789 година, се состоела од еден главен дел на исток, кој се граничел со Баварија на север, исток и на југ, и со Папенхајм и Бранденбург-Ансбах на запад. Остатокот од кнежевството било сместено на запад и се состоело од неколку делови со различни големини главно сместени во рамките на Бранденбург-Ансбах. Вкупната површина изнесувала 1.100 км², со население од 58.000 (во 1855 г.).

## Историја

Епископијата Ајхштет била основана во 741 година, кога англосаксонскиот мисионер Вилибалд бил хиротонисан за епископ од Свети Бонифациј и влегол во црквата во Ајхштет во германското племенско војводство Баварија. Неговите наследници го достигнале статусот на епископски кнез, кога ги наследиле франконските територии на нивните поранешни кнезови од исчезната династија Хиршберг (замокот Хиршберг во денешниот град Бајлнгрис). Како реакција на реформацијата, Ајхштет се приклучил на Католичката лига во 1617 година. Поседите на епископијата биле средиште на контрареформацијата и место на бројни судења на вештерки.

Со медијатизацијата во 1802 година, епископијата била секуларизирана и во 1803 година, заедно со Архиепикоспијата Салцбург, била доделена како компензација на надвојводата Фердинанд, брат на царот Франц II и поранешен голем војвода на Тоскана. Три години подоцна, по австрискиот пораз од Наполеон, областа била доделена на Кралството Баварија според Пресбуршкиот мир. Од 1817 до 1855 година, кнежевството било водено како феуд на Баварија во корист на посинокот на Наполеон, Ежен де Боарне.

## Галерија


Податотека:Willibaldsburg über Eichstätt.JPG|Вилибалсбург, резиденција на епископите од 1360 до 1725 година
Податотека:Schloss Hirschberg 07.JPG|Замокот Хиршберг близу Бајлнгрис, втора резиденција од 1305 година
Податотека:Eichstaett Cathedral.JPG|Ајхштетска катедрала, основана од првиот епископ Вилибалд во 741 година


## Поврзано
* Ајхштетска епископија

## Надворешни врски
* Ајхштет во *Meyers Konversationslexikon*, 1888 ()
* 

Категорија:Франконски округ
Ајхштет
Категорија:Поранешни држави и територии во Баварија